cyanic-selkie/wikianc huggingface dataset:
জেরুসালেমের জনসংখ্যা বিষয়ক ইতিহাস
ধর্মের ভিত্তিতে জনসংখ্যার ইতিহাস
নিচের তালিকাগুলোতে ইহুদি জনসংখ্যার ভিত্তিতে সময়ের সাথে সাথে জেরুসালেমের জনসংখ্যাতাত্ত্বিক তথ্যের পরিবর্তন দেখানো হয়েছে। পাঠকদের জেনে রাখা উচিত যে, বিগত সময়ে জেরুসালেমের সীমানা বহুবার পরিবর্তিত হয়েছে এবং জেরুসালেমকে অটোম্যান, ব্রিটিশ, বা ইজরায়েলি শাসনের অধীনে একটি জেলা বা এমনকি উপজেলা হিসেবেও উল্লেখ করা যেতে পারে (দেখুন, জেরুসালেম জেলা)। অর্থাৎ, পরিবর্তনশীল ভৌগোলিক এলাকার কারণে এদের প্রতি বছরের আদমশুমারির তথ্য সামঞ্জস্যপূর্ণ নাও হতে পারে।
পার্সিয় যুগ
হাখমানেশি সাম্রাজ্যেরইয়াহুদ মেডিনাটায় (ইহুদি প্রদেশ) জেরুসালেমের জনসংখ্যা ছিল আনুমানিক ১,৫০০ থেকে ২,৭৫০ এর মধ্যে।
প্রথম শতাব্দী জুদাহ
৭০ খ্রিষ্টাব্দে জেরুসালেমের উপর রোমানদের সর্বশেষ অবরোধের সময় জেরুসালেমের জনসংখ্যা সম্পর্কে বিভিন্ন বিশেষজ্ঞ বিভিন্ন মতামত দিয়েছেন। এর আকার ছিল ১৯৭৪ সালে উইলকিনসনের মতে ৭০,৩৯৮ জন, ১৯৭৮ সালে ব্রোশির মতে ৮০,০০০, ও ২০০২ সালে লেভিনের মতে ৬০,০০০–৭০,০০০ জন জোসেফাসের মতে, শহরের পুরুষ পণ্ডিতগোষ্ঠীর জনসংখ্যা ছিল নিম্নরূপ: ৬,০০০ এরও বেশি ফারিসি, ৪,০০০ এরও বেশি এসিনি এবং গুটিকয়েক সাডুসি। নিউ টেস্টামেন্ট বিশেষজ্ঞ কুসল্যান্ড উল্লেখ করেন যে, "সাম্প্রতিক হিসাব অনুযায়ী জেরুসালেম শহরের জনসংখ্যা এক লাখের আশেপাশে।" তবে হিলেল জেভা এ ব্যাপারে প্রত্নতাত্ত্বিক নমুনা থেকে ধারণা করেছেন যে, ৭০ খ্রিষ্টাব্দের পূর্বে জেরুসালেমের জনসংখ্যা ২০ হাজারের বেশি ছিল না।
মধ্যযুগ
* পরিবার নির্দেশ করে
মুসলিমদের "আপেক্ষিক সংখ্যাগরিষ্ঠতা"
১৮১৪ সালে হেনরি লাইট জেরুসালেম পরিদর্শন করেন। তার রিপোর্ট অনুযায়ী মুসলমানরা ১২,০০০ জন জনসংখ্যা নিয়ে সংখ্যাগরিষ্ঠ ছিল, কিন্তু ইহুদিরা সর্ববৃহৎ একক সম্প্রদায় তৈরি করেছিল। ১৮১৮ সালে, আর্ল অফ বেলমোর দের পারিবারিক ডাক্তার রবার্ট রিচার্ডসন, অনুমান করেন যে ইহুদিদের সংখ্যা ১০,০০০ যা, মুসলমানদের সংখ্যার দ্বিগুণ। থাম্ব|১৯৩৮ সালে জেরুসালেম ওয়াইএমসিএ এর আরব বয়েজ
মুসলিম বা ইহুদিদের "আপেক্ষিক সংখ্যাগরিষ্ঠতা"
১৮৪১ সালে, বাইবেল বিশেষজ্ঞ এডওয়ার্ড রবিনসন সে সময় জেরুসালেমের জনসংখ্যাতাত্ত্বিক অনুমানের উপাত্তকে পরম্পরবিরোধী হিসেবে উল্লেখ করেছিলেন। ১৮৩২ সালের মোসেস মন্টেফিয়োরের একটি অনুমানকে উল্লেখ করে তিনি বলেন "ইহুদিদের কাছে, প্রশ্নবিদ্ধ হিসাবটি তারা নিজেরাই তৈরি করেছিল কারণ, প্রতিটি নামের জন্য তারা একটি নির্দিষ্ট পরিমাণ অর্থ আশা করত। অতএব, এটি স্পষ্ট যে এই সংখ্যা বাড়ানোর জন্য তাদের কাছে যথেষ্ট শক্তিশালী কারণ ছিল, কারণ অন্যান্য পরিস্থিতিতে তারা প্রায়ই এটির অবমূল্যায়ন করতে পারত। এছাড়া, এই ৭০০০ সংখ্যাটি কেবলমাত্র প্রতিবেদনেই রয়েছে; স্যার মোসেস নিজে এই বিষয়ে কিছুই প্রকাশ করেননি, এমনকি লন্ডনে তার প্রতিনিধি আমাকে ১৮৪০ সালের নভেম্বরেও কোন তথ্য দিতে পারেননি।" ১৮৪৩ সালে শ্রদ্ধেয় এফ.সি. ইওয়াল্ড নামের একজন খ্রিস্টান পর্যটক, আলজিয়ার্স থেকে ১৫০ জন ইহুদীর আগমনের কথা উল্লেখ করেছিলেন। তিনি লিখেছিলেন যে তখন আফ্রিকার উপকূল থেকে বিপুল সংখ্যক ইহুদী এসেছিল, যারা পৃথক পৃথক দল গঠন করেছিল।
১৮৫৬ থেকে ১৮৮০ সালের মধ্যে, ফিলিস্তিনে ইহুদী অভিবাসনের পরিমাণ দ্বিগুণ হয়, যাদের বেশিরভাগই জেরুসালেমে বসতি স্থাপন করে। এই অভিবাসীদের অধিকাংশই ছিল পূর্ব ইউরোপের আশকেনাজি ইহুদি, যারা হালুকার বাসিন্দা ছিল।
ইহুদিদের নিরঙ্কুশ বা আপেক্ষিক সংখ্যাগরিষ্ঠতা
১৮৮১ থেকে ১৮৮২ সালে, ইহুদিদের একটি গোষ্ঠী মেসিয়ানিক তাড়নার ফলে ইয়েমেন থেকে আগত হয়, যে পর্যায়টি প্রথম আলিয়াহ নামে পরিচিত। পুরানো শহরে কয়েক বছর থাকার পর তারা সিটি অফ ডেভিডের সম্মুখে অবস্থিত পাহাড়ে চলে যান, এবং সেখানে পাহাড়ের গুহায় বসবাস করতে শুরু করেন। ১৮৮৪ সালে ২০০ জন সদস্যবিশিষ্ট এই সম্প্রদায়টি তাদের জন্য একটি ইহুদি দাতব্য সংস্থার তৈরি কয়েকটি নতুন পাথরের তৈরি বাড়িতে চলে আসেন।
বেলফোর ঘোষণার পর ১৯১৯-১৯২৩ সালে তৃতীয় আলিয়াহর ফলে জেরুসালেম তথা বিস্তৃত ফিলিস্তিনের ইহুদি জনসংখ্যা আরও বৃদ্ধি পায়। এর আগে, ১৯১৯ সালের একটি ব্রিটিশ জরিপে উল্লেখ করা হয় যে জেরুসালেমে বেশিরভাগ ইহুদীই ছিল মূলত অর্থোডক্স এবং জিওনিস্টরা ছিল সংখ্যালঘু।
জেরুসালেম আইনের পর
২০০৬ সালের ২৪শে মে এর হিসাব অনুযায়ী, জেরুসালেমের জনসংখ্যা ছিল ৭২৪,০০০ জন (যা ইসরায়েলের জনসংখ্যার প্রায় ১০%), যাদের মধ্যে ৬৫% ইহুদি (যাদের আনুমানিক ৪০% পূর্ব জেরুসালেমের বাসিন্দা), ৩২% মুসলিম (যাদের প্রায় সবাই পূর্ব জেরুসালেমে বাস করেন) এবং ২% খ্রিষ্টান। শহরের ৩৫% জনসংখ্যার বয়স ১৫ বছরের নিচে। ২০০৫ সালে শহরে ১৮,৬০০ নবজাতক জন্মগ্রহণ করে।
১৯৯৯ থেকে ২০১০ সালের মধ্যে, ইহুদি প্রজনন হার বৃদ্ধি ও আরব প্রজনন হার হ্রাস পাওয়ার ফলে জনসংখ্যা প্রবণতা বিপরীত হয়ে যায়। উপরন্তু, জেরুসালেমে বসবাস করতে আগ্রহী বিদেশী ইহুদী অভিবাসী সংখ্যা স্থিরভাবে বৃদ্ধি পেতে থাকে। ২০১০ সাল নাগাদ, ইহুদিদের বৃদ্ধির হার আরবদের তুলনায় বেশি হয়ে যায়। সেই বছর, শহরের জন্মহার হয়ে দাঁড়ায় ইহুদি মায়েদের জন্য ৪.২টি শিশু ও আরব মায়েদের ৩.৯টি শিশু। অধিকন্তু, বিদেশ থেকে ২,২৫০ জন ইহুদী অভিবাসী জেরুসালেমে বসতি স্থাপন করে। মনে করা হয় যে ইহুদিদের প্রজনন হার এখনও বাড়ছে, যেখানে আরবদের প্রজনন হারের ক্রমশ অবনতি হচ্ছে।
২০১৬ সালে, জেরুসালেমের জনসংখ্যা ছিল ৮৮২,৭০০ জন যাদের মধ্যে ৫৩৬,৬০০ জন ইহুদি (৬০.৮%), ৩১৯,৮০০ জন মুসলিম (৩৬.২%) ১৫,৮০০ জন খ্রিষ্টান (১.৮%) এবং ১০,৩০০ জন শ্রেণীবহির্ভূত (১.২%) মানুষ ছিল।
কোলা ব্যাঙ
কোলা ব্যাঙ (বৈজ্ঞানিক নাম: Hoplobatrachus tigerinus) (ইংরেজি: Bull frog বা Indian bull frog) বড় আকারের একটি অতি পরিচিত ব্যাঙ যা বাংলাদেশের সর্বত্রই  দেখা যায়। এটি সোনা ব্যাঙ,হোলা ব্যাঙ বা ভাউয়া ব্যাঙ নামেও পরিচিত। বাংলাদেশ ছাড়াও ভারত, মায়ানমার, পাকিস্তান, নেপাল ও আফগানিস্তানে এই ব্যাঙ দেখতে পাওয়া যায়। এটি Dicroglossidae পরিবারের Hoplobatrachus গণের অর্ন্তগত।
কোলাব্যাঙ পৃষ্ঠভাগের রং বাদামি থেকে সবুজাভ বাদামি, অধিকাংশের চোয়ালের সুচালো অগ্রভাগ থেকে পশ্চাৎভাগ পর্যন্ত মেরুদন্ডের মাঝামাঝি বরাবর একটি সরু, হলুদাভ-সাদা বলয় এবং চোখের পিছন থেকে দুপায়ের সংযোগস্থল পর্যন্ত পৃষ্ঠদেশে পুরু একটি হলুদাভ-সাদা বলয় রয়েছে। পেট সাদা। প্রজনন মৌসুমে দেহ উজ্জ্বল হলুদ রং ধারণ করে। দেহের দৈর্ঘ্য ১৭ সেমি ও পা ২২ সেমি পর্যন্ত হতে পারে। খাদ্য হিসেবে উল্লেখযোগ্য পরিমাণ ব্যাঙের পা দেশের বাইরে রপ্তানি হতো। ১৯৮৮-৮৯ ও ১৯৯২-৯৩ সালে যথাক্রমে মোট ৩৩,০৭,২৮১ ও ১৫,৩২০ কেজি ব্যাঙের পা রপ্তানি করা হয়। ব্যাঙের পা রপ্তানি বর্তমানে নিষিদ্ধ। ব্যাঙ সর্বভুক, যদিও পোকামাকড় প্রধান খাদ্য।
পুরুষ কোলাব্যাঙ স্ত্রী কোলা ব্যাঙের চেয়ে ছোট হয় এবং উজ্জ্বল হলুদ বর্ণের হয়। প্রজনন মৌসুমে স্ত্রী ব্যাঙ কে আকর্ষণ করার জন্য পুরুষ ব্যাঙ ডাকাডাকি করে, সাধারণত গ্রাম অঞ্চলের ডোবা বা পুকুরে বৈশাখের মাঝামাঝি বা জৈষ্ঠের শুরুতে বৃষ্টি হলে এরা সেই পানিতে প্রজনন করে থাকে।
নন্দিতা বোস
নন্দিতা বোস মালয়ালম চলচ্চিত্রের একজন ভারতীয় অভিনেত্রী। তিনি ১৯৭০ -এর দশকে মালায়লাম, তামিল, হিন্দি এবং বাংলা চলচ্চিত্রের একজন বিশিষ্ট প্রধান অভিনেত্রী ছিলেন। তিনি মালয়ালাম চলচ্চিত্র আচানি (১৯৭৩), পানিতীরথ ভিদু (১৯৭৩) এবং ধর্মযুদ্ধম (১৯৭৩) এ তার অভিনয়ের জন্য সুপরিচিত। বর্তমানে তিনি টিভি ধারাবাহিকের অভিনয়ে ব্যস্ত রয়েছেন।
নিজস্ব জীবন
পারিবারিক ভাবে তিনি ভারতের পশ্চিমবঙ্গ রাজ্যের বাঙালি। তিনি ডি.পি. বোসকে বিয়ে করেছিলেন কিন্তু পরবর্তীকালে তাদের বিবাহ বিচ্ছেদ হয়ে যায়। বিচ্ছেদের পূর্বে এই দম্পতি এক পুত্রসন্তান ও এক কন্যাসন্তান লাভ করেছিলেন যাদের নাম দেবাশিস বোস ও দেবারতি বোস।
অভিনয় জীবন
সত্তরের দশক থেকে তিনি বিভিন্ন মালয়লাম, তামিল, হিন্দি এবং বাংলা চলচ্চিত্রে অভিনয় করেছেন। তিনি সবচেয়ে বেশি কাজ করেছেন মালয়লাম সিনেমায়। তার প্রথমদিকের কিছু মালয়ালম ছবি হল, পানিতীরথ ভিদু (১৯৭৩), চেন্দা (১৯৭৩), আচানি (১৯৭৩), ধর্মযুধম (১৯৭৩), স্বপ্নম (১৯৭৩), চঞ্চলা (১৯৭৪), পুনথেনারুভি (১৯৭৪), প্রয়াণম (১৯৭৫), কামম ক্রোধম মোহম (১৯৭৫) ইত্যাদি। সত্তরের দশকে তিনি দুটি হিন্দি ছিবিতেও অভিনয় করেছেন। সেগুলি হল, আইসা ভি হোতা হ্যায় (১৯৭১) এবং দিল কা হীরা (১৯৭৯)
তিনি কন্নড় সিনেমাতেও দুটি চলচিত্রে অভিনয় করেছেন। সেগুলি হল,পুনর্দত্ত (১৯৭৬) এবং মা (১৯৮০)।
১৯৬০ থেকে ১৯৮০ সালের মধ্যে তিনি কিছু বাংলা ছবিতেও অভিনয় করেছেন। সেগুলি হল, কান্না (১৯৬২), নিধিরাম সর্দার (১৯৭৬) এবং পক্ষিরাজ(১৯৮২)।
তার অভিনীত উল্লেখনীয় শেষ মালয়ালম ছবি হল অশ্বরুদন (২০০৬)।
পুরস্কার
১৯৭৩ সালে তিনি মালয়ালম ছবি স্বপ্নমের জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার পান।
লেমনি স্নিকেটের এ সিরিজ অফ আনফরচুনেট ইভেন্টস
লেমনি স্নিকেটের এ সিরিজ অফ আনফরচুনেট ইভেন্টস বা এ সিরিজ অফ আনফরচুনেট ইভেন্টস  ২০০৪ সালে মুক্তিপ্রাপ্ত একটি মার্কিন চলচ্চিত্র। এতে লেমনি স্নিকেটের প্রথম তিনটি ঊপন্যাসের গল্প ফুটে উঠেছে। চলচ্চিত্রটিতে অভিনয় করেছেন জিম ক্যারি, এমিলি ব্রাউনিং, লিয়াম আইকেন, ক্যাথেরিন ও'হারা, বিলি কনোলি, সেড্রিক দ্যা এন্টারটেইনার ও মেরিল স্ট্রিপ। এছাড়াও জ্যুড ল লেমনি স্নিকেটের কণ্ঠ প্রদান করেছেন। লেমনি স্নিকেট হল আমেরিকান লেখক ডেনিয়েল হ্যান্ডলারের ছদ্মনাম।
কাহিনী সংক্ষেপ
বাড়িতে অগ্নিকাণ্ড ঘটায় ১৪ বছর বয়েসী উদ্ভাবক ভায়োলেট বদলেয়ার, তার ১২ বছর বয়েসী ভাই ক্লাউস ও ছোট বোন সানি পিতামাতা হারা হয়েছে। মিস্টার পো, পরিবারটির ব্যাঙ্কার, এই বাচ্চাদেরকে তাদের নিকটাত্মীয় কাউন্ট ওলাফের কাছে নিয়ে যায়। কাউন্ট ওলাফের অবশ্য বাচ্চাদের চেয়ে তাদের সম্পত্তিতেই আগ্রহ বেশি। যেহেতু ভায়োলেটের বয়স এখনো আঠারো হয়নি, তাই আইনত সে সম্পত্তির দায়িত্ব পায় না। তাই কাউন্ট ওলাফ এই বাচ্চাদের দ্বারা নিজের ঘরের সামগ্রিক কাজ করায়।
যেদিন ওলাফ কাস্টডি সম্পূর্ণভাবে পায় সেদিনই বাচ্চাদেরকে গাড়িতে রেখে সে সোডা কিনতে চায়। ভায়োলেট লক্ষ করে, গাড়িটি ঠিক রেললাইনের উপরে রাখা এবং একটি ছুটন্ত রেলগাড়ি তাদের দিকে ধাবমান। নিজের উদ্ভাবনী ক্ষমত আকাজে লাগিয়ে বাচ্চারা সে যাত্রা রক্ষা পায়।
অনাথ বাচ্চা তিনজনকে তাদের চাচা ডঃ মন্টগমেরির কাছে পাঠানো হয়। তিনি একজন হারপেটোলজিস্ট। তিনি বাচ্চাদের নিজের সাথে পেরুতে নিয়ে যাওয়ার পরিকল্পনা করেন। এরই মধ্যে কাউন্ট ওলাফ একজন ইতালীয় বিজ্ঞানী স্টেফানোর ছদ্মবেশে হাজির হয়। বাচ্চারা মন্টগোমেরিকে সাবধান করলেও তিনি স্টেফানোর ঊদ্দেশ্য সঠিকভাবে ধরতে পারেন না। অল্প সময়ের ব্যবধানে মন্টগোমেরি লাশ পাওয়া যায়। বাচ্চা তিনজন কোনভাবেই প্রমাণ করতে পারে না যে স্টেফানো এই খুনের জন্য দায়ী। শিশু সানি নিরীহ ভাইপারিডির সাথে খেলা শুরু করলে পুলিশ বুঝতে পারে সাপটি নির্দোষ। তখন ওলাফ স্টেফানোর ছদ্মবেশ ছেড়ে পালিয়ে যায়।
মিস্টার পো এরপর বাচ্চাদেরকে তাদের আন্টি জোসেফিনের কাছে নিয়ে যায়। এই মহীয়সী নারী ব্যকরণ নিয়ে সবসময় সচেতন এছাড়াও অহেতুক ভয়ে থাকেন। পুনরায় ওলাফ ক্যাপ্টেন শামের ছদ্মবেশে হাজির হয়। একদিন জোসেফিনকে বাসায় পাওয়া যায় না। বাচ্চারা একটি আত্মহত্যার নোট পায়।। ক্লাউস লক্ষ করে চিঠিটিতে ব্যকরণগত ভুল আছে, যা তাদের আন্টি কোনদিন করতেন না। এই ব্যকরণগত ভুল মূলতঃ একটি সঙ্কেত ছিল। এই সঙ্কেত ধরে বাচ্চারা জোসেফিনকে আটকে রাখা গুহার সন্ধান বের করে। এর মাঝে একটি হারিকেন শহরে আঘাত হানে। গোটা বাড়িটা ধ্বসে পড়ারা আগে আগে বাচ্চারা কোনভাবে নিজেদের জীবন বাঁচায়। আন্টির খোজে তারা ঘণীভূত গুহার উদ্দেশ্যে নৌকাযাত্রা শুরু করে। ফেরতপথে জোসেফিন কলা খেতে ধরলে তা জোঁকদের আকৃষ্ট করে। ওলাফ বাচ্চাদের নিতে আসলে জোসেফিন তার ব্যকরণ শুদ্ধ করতে শুরু করলে ওলাফ জোসেফিনকে জোঁকদের মাঝে ফেলে দেয়।
একটি মঞ্চ নাটকের আয়োজন করা হয়, যেখানে ভায়োলেট ও ওলাফের বিয়ের চিত্র থাকে। ক্লাউসের ধারণা সত্যি করে মূলতঃ ওলাফ নাটকের আড়ালে সত্যিই ভায়লেটকে বিয়ে করে সম্পত্তি দখলের পরিকল্পনা করেছিল। ভায়োলেটকে হুমকি দেয়া হয়েছিল যে, সে নাটকের নির্দেশনা না মানলে উঁচুতে খাঁচায় আটকে রাখা তার ছোট বোন সানিকে ফেলে দেয়া হবে।
ক্লাউস কোনভাবে পালিয়ে ওলাফের বাড়ির টাওয়ারে উঠে। সেখানে একটি লেন্স দেখতে পায় যা সূর্যরশ্মিক কেন্দ্রভূত করে আগুন ধরাতে সক্ষম। ক্লাউস বুঝতে পারে এইভাবে ওলাফই তাদের বাড়িতে আগুন লাগিয়ে তার মা-বাবাকে হত্যা করেছিল। ক্লাউস একইভাবে মঞ্চায়িত নাটকের বিবাহ সম্পন্ন হওয়ার আগেই বিবাহ সনদ পুড়িয়ে ফেলে। পরবর্তীতেই ওলাফকে গ্রেফতার করা হয়। ওলাফের বিচার শুরুর আগেই অবশ্য সে পালিয়ে যায়।
ভায়োলেট, ক্লাউস আর সানি নিজেদের পুরনো বাড়িতে শেষবারের মত যায়। সেখানে পোড়া বাড়ির চিঠির বাক্সে একটি চিঠি পায়। চিঠিতে তাদের পরিবারের একটি গোপন সংঘের সদস্য বলে উল্লেখ করা হয়। তাদের ভবিষ্যৎ ভাগ্য পরিষ্কারভাবে উল্লেখ করা না হলেও তিন ভাইবোন একসাথে থাকাকেই অনেক সৌভাগ্যের ব্যাপার হয়ে ওঠে।
পাতি ভোঁদড়
পাতি ভোঁদড় বা ভোঁদর বা ধেড়ে বা উদ (Eurasian otter বা European otter বা Eurasian river otter বা common otter, বা Old World otter) (বৈজ্ঞানিক নাম:Lutra lutra') হচ্ছে মুস্টেলিডি পরিবারের একটি ভোঁদড় জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
সেন্ট জোসেফ্‌স উচ্চ বিদ্যালয়
সেন্ট জোসেফ্‌স উচ্চ বিদ্যালয় বাংলাদেশের খুলনা নগরীর আহসান আহমেদ সড়কে অবস্থিত একটি স্বনামধন্য শিক্ষাপ্রতিষ্ঠান।
ইতিহাস
১৯৩৬ সালে রেভাঃ ফাঃ ই, পলেটো এস, সি, ডি, ডি কৃষ্ণনগরের বিশপের পরামর্শক্রমে খুলনা শহরের প্রাণকেন্দ্র আহসান আহমেদ রোডে একটি বাংলা মিডিয়াম বিদ্যালয় স্থাপনের সিদ্ধান্ত নেন। রেভাঃ ফাঃ ই, পলেটো এস, সি, ডি, ডি নিজেই ১৯৩৯ সালের ১৮ ডিসেম্বর প্রধান শিক্ষকের দায়িত্ব নিয়ে ৭ জন শিক্ষক ও ৪০ জন ছাত্র নিয়ে ১৯৪০ সালের ৬ জানুয়ারী যাত্রা শুরু করেন। সাধু জোসেফের নামে নামকরণ করেন 'সেন্ট জোসেফস স্কুল'। প্রথন বছরে প্রথম শ্রেণি হতে ষষ্ঠ শ্রেণি পর্যন্ত চালু হয় ১৯৪১ সালে ৭ম শ্রেণি চালু হয়। ১৯৪২ সালে অষ্টম শ্রেণি চালু হয়। ১৯৪৪ সালে দশম শ্রেণি চালু হয়। ১৯৪৩ সালে অত্র বিদ্যালয় কলিকাতা বিশ্ববিদ্যালয় কর্তৃক স্বীকৃতি লাভ করে। ১৯৪৫ সালে প্রথম প্রবেশিকা পরীক্ষায় ৮ জন ছাত্রের মধ্যে ৪ জন কৃতকার্য হন। ১৯৪৬ সালে ১৭ জন পরীক্ষায় অংশ নেয় এবং ১৫ জন ছাত্র কৃতিত্বের সাথে কৃতকার্য হয়।
অবস্থান
সেন্ট জোসেফস্ উচ্চ বিদ্যালয় খুলনা নগরীর আহসান আহমেদ রোডে অবস্হিত। পূর্বদিকে বাবু খান রোড ও উত্তরে সেন্ট জোসেফস ক্যাথলিক চার্চ অবস্হিত।
বিদ্যালয়ের কার্যক্রম
বিদ্যালয়ে বর্তমানে ৩৭ জন শিক্ষক-শিক্ষিকা। বর্তমানে এ বিদ্যালয়ে এক শিফটে ছাত্রদের শিক্ষা দেওয়া হয় এবং মোট পাঠরত ছাত্রসংখ্যা ১৮৫০ জন। খুলনা ধর্মপ্রদেশের বিশপ উক্ত বিদ্যালয়ের সভাপতি। এই বিদ্যালয়ে শিক্ষার্থীদের জন্য রয়েছে বিভিন্ন সাংস্কৃতিক কার্যক্রম, প্রযুক্তি ও বিজ্ঞান চর্চা, স্কাউট কার্যক্রম। বিদ্যালয়ের একটি একাডেমিক ভবন, একটি অডিটোরিয়াম ও একটি শহীদ মিনার রয়েছে।
বাংলাদেশ–স্পেন সম্পর্ক
বাংলাদেশ-স্পেন সম্পর্ক বলতে বাংলাদেশ ও স্পেনের মধ্যে দ্বিপাক্ষিক সম্পর্ককে বোঝায়। মাদ্রিদে বাংলাদেশের দূতাবাস রয়েছে, এবং ঢাকায় স্পেনের দূতাবাস রয়েছে।
অর্থনৈতিক সম্পর্ক
উভয় দেশের মধ্যে উষ্ণ কূটনৈতিক সম্পর্ক রয়েছে। ২০১৪ সালে স্পেন বাংলাদেশে বিনিয়োগের জন্য কর্মসূচী পরিকল্পনা করে। ২০১১ সালে স্পেনের বহুজাতিক কোম্পানি ইসোলাক্স করসান বাংলাদেশের নারায়ণগঞ্জের সিদ্ধিরগঞ্জে ৩৪০ মেগাওয়াটের গ্যাসভিত্তিক বিদ্যুৎ কেন্দ্র নির্মাণে চুক্তি করে। ঢাকার মিরপুর জোনের ১০ জেলায় বিশুদ্ধ পানি সরবরাহ ও স্যানিটেশনে ওয়াসার সাথে সহযোগিতার কাজ করেছে স্প্যানিশ প্রতিষ্ঠান কবরা-তেদাগুয়া। আইসিইএক্স এর তথ্য অনুযায়ী স্পেন ও বাংলাদেশের মধ্যে বছরে প্রায় ১,৫০০ মিলিয়ন ইউরো দ্বিপাক্ষিক বাণিজ্য হয়।
স্পেন ও বাংলাদেশের মধ্যকার দ্বিপাক্ষিক সম্পর্ক উন্নয়নে অভুতপূর্ব অবদান রাখার জন্য স্পেনের রাজা ষষ্ঠ ফিলিপ (Felipe VI) বাংলাদেশের বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদকে স্পেনের সর্বোচ্চ বেসামরিক সম্মাননা পদক Commitment to the Number of the Civil Merit Order প্রদান করেন। ১৭ ফেব্রুয়ারি ২০১৮, বাংলাদেশে নিযুক্ত স্পেনের রাষ্ট্রদূত আলভারো ডি সালাস (Alvaro de Salas) স্পেনের রাজার পক্ষে এই সম্মাননা পদক প্রদান করেন।
উত্তরপ্রদেশ বিধানসভা নির্বাচন, ২০২২
২০২২ সালের ১০ ফেব্রুয়ারি থেকে ৭ মার্চ পর্যন্ত সাত ধাপে উত্তর প্রদেশ বিধানসভার অষ্টাদশ সাধারণ নির্বাচন অনুষ্ঠিত হয়। ভোট গণনার পর ১০ মার্চ ফলাফল ঘোষণা করা হয়। এই নির্বাচনে ভারতীয় জনতা পার্টি পুনরায় জয়লাভ করে সরকার গঠন করে।
পটভূমি
২০২২ সালের ১৪ মে সপ্তদশ উত্তর প্রদেশ বিধানসভার মেয়াদ শেষ হবে। ২০১৭ সালের ফেব্রুয়ারি–মার্চে সপ্তদশ উত্তর প্রদেশ বিধানসভা নির্বাচন অনুষ্ঠিত হয়েছিল। নির্বাচনে ভারতীয় জনতা পার্টি সরকার গঠন করে এবং যোগী আদিত্যনাথ মুখ্যমন্ত্রীর দায়িত্ব গ্রহণ করেন।
এনডিএ-তে
২০২২ সালের জানুয়ারিতে ভারতীয় জনতা পার্টির তিনজন মন্ত্রী সহ দশজন বিধায়ক দল ত্যাগ করে। ১৯ জানুয়ারি মুলায়ম সিংহ যাদবের পুত্রবধূ অপর্ণা যাদব বিজেপিতে যোগ দেন। তার পরে মুলায়ম সিংহের শ্যালক প্রমোদ গুপ্ত ২০ জানুয়ারি বিজেপিতে যোগ দেন। ২৫ জানুয়ারি প্রাক্তন কেন্দ্রীয় মন্ত্রী এবং প্রবীণ কংগ্রেস নেতা রতনজিৎ প্রতাপ নারায়ণ সিং (আরপিএন সিং) বিজেপিতে যোগ দেন।
সময়সূচী
২০২২ সালের ৮ জানুয়ারি ভারতের নির্বাচন কমিশন উত্তর প্রদেশ বিধানসভা নির্বাচনের তফসিল ঘোষণা করে।
জাতীয় গণতান্ত্রিক জোট
২০২১ সালের সেপ্টেম্বরে এনডিএ বিজেপি, এডি(এস) এবং নিশাদ পার্টির মধ্যে একটি জোট নিশ্চিত করেছে। আগস্ট মাসে এনডিএ জেডি(ইউ), হ্যাম(এস) এবং অন্যান্য দলের সাথে আলোচনা করেছিল তবে আসন ভাগাভাগি আলোচনা পরে ভেঙ্গে যায়। ডিসেম্বরের প্রথম দুই সপ্তাহে জোটটি নির্বাচনের প্রচারণা শুরু করে। ১৩ জানুয়ারি জাতীয় গণতান্ত্রিক জোট তাদের আসন ভাগাভাগি চুক্তিতে সিলমোহর করে নিশাদ পার্টি ১৩–১৭ এবং আপনা দল ১০–১৪ পেয়েছে এবং বিজেপি অবশিষ্ট আসনে প্রতিদ্বন্দ্বিতা করছে।
সমাজবাদী পার্টি+
আরএলডি প্রথম এই জোটে যোগ দেয়। পরে সমাজবাদী পার্টির নেতা অখিলেশ যাদব ঘোষণা করেছিলেন যে তারা শুধুমাত্র আঞ্চলিক দলগুলোর সাথে জোট করতে ইচ্ছুক, জাতীয় দলের সাথে নয়। এনসিপি এবং আরজেডিও পরে এই জোটে যোগ দেয়। এসবিএসপি তাদের জোট থেকে বেরিয়ে এসে সমাজবাদী পার্টির সাথে যোগ দেওয়ার পর আর ছোট ছোট দল এই জোটে যোগ দিয়েছে। প্রথম আসন ভাগাভাগির আলোচনার সময়, এসপি আরএলডিকে ৩৬ আসন দিতে রাজি হয়েছিল। প্রাথমিকভাবে, আরএলডি ৬০টি আসন দাবি করেছিল যখন এসপি ৩০টি দিতে ইচ্ছুক ছিল, পরে উভয় দলই ৩৬-এ চূড়ান্ত করে, আরএলডি বেশিরভাগ পশ্চিম ইউপিতে প্রতিদ্বন্দ্বিতা করে। আম আদমি পার্টি এবং সমাজবাদী পার্টির মধ্যে জোটের আলোচনা শুরু হলেও তা ফলপ্রসূ হয় নি।  পরে জোটে যোগ দেয় প্রগতিশীল সমাজবাদী পার্টি (লোহিয়া)। ১৩ জানুয়ারি ২০২২-এ, জোট নির্বাচনের প্রথম কয়েক ধাপের জন্য তাদের প্রাথমিক প্রার্থী ঘোষণা করেছিল।
বিএসপি
বিগত বছরের মতো নয়, বিএসপি ঘোষণা করেছে যে তারা নিজেরাই নির্বাচনে প্রতিদ্বন্দ্বিতা করবে। পরে বিএসপি ছোট ১০টি দলের সাথে জোটে যায়। দলগুলো হল: ভারত জনশক্তি পার্টি, পাচ্চাসী পরিবর্তন সমাজ পার্টি, বিশ্বশান্তি পার্টি, যুক্ত জনদেশ পার্টি, আদর্শ সংগ্রাম পার্টি, অখন্ড বিকাশ ভারত পার্টি, সর্বজন আওয়াজ পার্টি, জাগ্রুক জনতা পার্টি এবং সর্বজন সেবা পার্টি।
সংযুক্ত প্রগতিশীল জোট
বিএসপির মতো, সংযুক্ত প্রগতিশীল জোট থেকে প্রতিদ্বন্দ্বিতাকারী একমাত্র দল হল ভারতীয় জাতীয় কংগ্রেস। ১৯ অক্টোবর ২০২১-এ, উত্তর প্রদেশ কংগ্রেস নেতা প্রিয়াঙ্কা গান্ধী আসন্ন উত্তর প্রদেশ বিধানসভা নির্বাচনে মহিলাদের ৪০% টিকিটের ঘোষণা করেছিলেন।
ভাগিদারী পরিবর্তন মোর্চা
সর্বভারতীয় মজলিস-ই-ইত্তেহাদুল মুসলিমিন, জন অধিকার পার্টি, ভারত মুক্তি মোর্চা, জনতা ক্রান্তি পার্টি এবং ভারতীয় ভাঞ্চিত সমাজ পার্টি এই জোটটি গঠন করেছে।
অন্যান্য
নির্বাচনের সামনের মাসে প্রধান রাজনৈতিক দলগুলো যারা কোনো জোটের অংশ নয় তারা নির্বাচনে প্রতিদ্বন্দ্বিতা করার ইচ্ছা প্রকাশ করেছে।
ভিআইপি, এলজেপি, আরআরপি, হিন্দু মহাসভা এবং এএসপির দলগুলোও নির্বাচনে তাদের অংশগ্রহণের কথা নিশ্চিত করেছে।
৮৯৯
৮৯৯ গ্রেগরীয় বর্ষপঞ্জির একটি সাধারণ বছর।
হিলারি সোয়াঙ্ক
হিলারি অ্যান সোয়াঙ্ক (Hilary Ann Swank; জন্ম: ৩০ জুলাই ১৯৭৪) হলেন একজন মার্কিন অভিনেত্রী। তিনি দুটি একাডেমি পুরস্কার, দুটি গোল্ডেন গ্লোব পুরস্কার, দুটি ক্রিটিকস চয়েস চলচ্চিত্র পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন।
সোয়াঙ্কের চলচ্চিত্রে অভিষেক হয় বাফি দ্য ভ্যাম্পায়ার স্লেয়ার ছবিতে একটি ছোট চরিত্রে অভিনয়ের মাধ্যমে। ১৯৯৪ সালে দ্য কারাতে কিড চলচ্চিত্র ধারাবাহিকের চতুর্থ কিস্তি দ্য নেক্সট কারাতে কিড দিয়ে তিনি প্রথম খ্যাতি অর্জন করেন। ১৯৯৭-৯৮ সালে তিনি টেলিভিশন ধারাবাহিক বেভারলি হিলস ৯০২১০-এর অষ্টম মৌসুমে কার্লি রেনল্ডস চরিত্রে অভিনয় করেন। সোয়াঙ্ক ১৯৯৯ সালে জীবনীমূলক চলচ্চিত্র বয়েজ ডোন্ট ক্রাই-এ অভিনয় করে সমাদৃত হন এবং শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। ২০০৪ সালে তিনি ক্লিন্ট ইস্টউড পরিচালিত ক্রীড়া নাট্যধর্মী মিলিয়ন ডলার বেবি চলচ্চিত্রে ম্যাগি ফিট্‌জেরাল্ড চরিত্রে অভিনয় করে দ্বিতীয়বারের মত শ্রেষ্ঠ অভিনেত্রী বিভাগে একাডেমি ও গোল্ডেন গ্লোব পুরস্কার অর্জন করেন।
তিনি দ্য গিফট (২০০০), ইনসোমনিয়া (২০০২), দ্য কোর (২০০৩), আইরন জড অ্যাঞ্জেলস (২০০৪), রেড ডাস্ট (২০০৪), দ্য রিপিং (২০০৭), ''পি. এস. আই লাভ ইউ (২০০৭), ফ্রিডম রাইটার্স (২০০৭), দ্য হোমসম্যান (২০১৪) ও লোগান লাকি (২০১৭) ছবিতে শ্রেষ্ঠাংশে অভিনয় করেন। ২০১৮ সালে তিনি এফএক্স চ্যানেলের ধারাবাহিক ট্রাস্ট''-এ ডোনাল্ড সাদারল্যান্ডের বিপরীতে অ্যাবিগেল হ্যারিস গেটি চরিত্রে অভিনয় করেন।
প্রারম্ভিক জীবন
সোয়াঙ্ক ১৯৭৪ সালের ৩০শে জুলাই নেব্রাস্কার লিংকন শহরে জন্মগ্রহণ করেন। তার পিতা স্টিভেন মাইকেল সোয়াঙ্ক ছিলেন ওরেগন এয়ার ন্যাশনাল গার্ডের চিফ মাস্টার সার্জেন্ট এবং মাতা জুডি কে (জন্মনাম: ক্লাউ) ছিলেন অফিস সহকারী ও নৃত্যশিল্পী। সোয়াঙ্কের ভাই ড্যানিয়েল তার আট বছরের বড়। সোয়াঙ্কের পরিবারের অনেক সদস্যরা আইওয়ার রিংগোল্ড কাউন্টিতে বসবাস করতেন। তার নানী ফ্রান্সেস মার্থা ক্লাউ (জন্মনাম: ডোমিনগেজ) মেক্সিকান বংশোদ্ভূত, তিনি ক্যালিফোর্নিয়ার এল সেন্ট্রোতে জন্মগ্রহণ করেছিলেন। সোয়াঙ্কের দাদী ইংল্যান্ডে জন্মগ্রহণ করেন; তার পূর্বপুরুষগণ জার্মান, ইংরেজ, সুইস-জার্মান, স্কটিশ, স্কটস-আইরিশ, ওয়েলসীয় এবং ওলন্দাজ বংশোদ্ভূত ছিলেন। তার বংশনাম "সোয়াঙ্ক" মূলত "শোয়েঙ্ক", যা জার্মান ভাষা হতে এসেছে।
সোয়াঙ্কের যখন ছয় বছর বয়স, তখন তার পরিবার ওয়াশিংটনের স্পোকান থেকে ওয়াশিংটনের বেলিংহামের লেক সামিশের পার্শ্ববর্তী ট্রেইলার পার্কে চলে যায়। তিনি হ্যাপি ভ্যালি এলিমেন্টারি স্কুল, ফেয়ারহেভেন মিডল স্কুল এবং পরে ১৬ বছর বয়স পর্যন্ত বেলিংহামের সেহোম হাই স্কুলে পড়াশোনা করেন। তিনি সাতারে জুনিয়র অলিম্পিকস ও ওয়াশিংটন স্টেট চ্যাম্পিয়নশিপে অংশগ্রহণ করেন এবং রাজ্যে তিনি সকল জিমন্যাস্টে পঞ্চম স্থান অর্জন করেন। সোয়াঙ্ক নয় বছর বয়সে প্রথম মঞ্চে কাজ করেন। তিনি দ্য জাঙ্গল বুক নাটকে শ্রেষ্ঠাংশে অভিনয় করেন।'
কর্মজীবন
সোয়াঙ্ক ১৯৯২ সালে হাস্যরসাত্মক ভীতিপ্রদ বাফি দ্য ভ্যাম্পায়ার স্লেয়ার চলচ্চিত্র দিয়ে হলিউডে পদার্পণ করেন। এতে তিনি একটি ছোট চরিত্রে অভিনয় করেন। পরে তিনি ডিরেক্ট-টু-ভিডিও নাট্যধর্মী কোয়ায়েট ডেজ ইন হলিউড ছবিতে চ্যাড লোয়ের সাথে অভিনয় করেন। লোকে তিনি পরবর্তীকালে বিয়ে করেন। তার প্রথম মুখ্য চরিত্র ভূমিকা ছিল দ্য কারাতে কিড চলচ্চিত্র ধারাবাহিকের চতুর্থ কিস্তি দ্য নেক্সট কারাতে কিড (১৯৯৪)। এতে তিনি তার জিমন্যাস্টিকস শিক্ষা কাজে লাগান এবং প্যাট মোরিটার সাথে জুটি বাঁধেন। ১৯৯৪ সালে তিনি নাট্যধর্মী ক্রাইজ আনহার্ড: দ্য ডোনা ইয়াকলিচ স্টোরি ছবিতে ডোনা (জ্যাকলিন স্মিথ) কর্তৃক রক্ষা পাওয়া লাঞ্ছিত সৎ-মেয়ে চরিত্রে অভিনয় করেন। ১৯৯৫ সালে তাকে ব্রিটিশ অভিনেতা ব্রুস পেইনের সাথে কাউন্টারফেইট ছবিতে দেখা যায়। পরের বছর তিনি টেলিভিশন চলচ্চিত্র টেরর ইন দ্য ফ্যামিলি-এ একজন মানসিক পীড়াগ্রস্থ কিশোরী চরিত্রে অভিনয় করেন। ১৯৯৭ সালের সেপ্টেম্বর মাসে সোয়াঙ্ক বেভারলি হিলস, ৯০২১০ ধারাবাহিকে কার্লি রেনল্ডস নামে একজন একক মা চরিত্রে অভিনয় করেন। শুরুতে তার চরিত্রটি দুই বছর ব্যাপী চলবে একরম বলা হলেও পরে দেখা যায় ১৯৯৮ সালের জানুয়ারিতে ১৬টি পর্বের পর তার চরিত্রটি শেষ হয়ে আসে। সোয়াঙ্ক পরবর্তীকালে বলেন তিনি এই ধারাবাহিক থেকে বাদ পড়ার পর হতাশ হয়ে পড়েছিলেন এই ভেবে যে তিনি ৯০২১০-এর কাজের জন্য যোগ্য নন, তিনি কোন কিছুর জন্যই যোগ্য নন।
৯০০
৯০০ গ্রেগরীয় বর্ষপঞ্জির একটি সাধারণ বছর।
শেখ মোহাম্মদ খালিদ
শেখ মোহাম্মদ খালিদ ( شیخ محمد خالد ) ৭ সেপ্টেম্বর ২০২১ সাল থেকে আফগানিস্তানের ইসলামিক আমিরাতের পুণ্যের প্রচার এবং অপপ্রচার প্রতিরোধ সম্পর্কিত মন্ত্রনালয়ের ভারপ্রাপ্ত মন্ত্রী (দাওয়াত-ওয়াল-ইরশাদ মন্ত্রী)।  তিনি নুরিস্তান প্রদেশের কোলাম গ্রামের একজন জাতিগত নুরিস্তানি।
জনসংখ্যা অনুযায়ী কানাডীয় প্রদেশ ও অঞ্চলগুলির তালিকা
কানাডা দশটি প্রদেশ এবং তিনটি অঞ্চল নিয়ে বিভক্ত। কানাডার জনসংখ্যার অধিকাংশই কানাডা-মার্কিন সীমান্ত এর নিকটবর্তী অঞ্চলে কেন্দ্রীভূত হয়। এর চারটি বৃহত্তম এলাকা অনুযায়ী প্রদেশ হচ্ছে (কুইবেক, অন্টারিও, ব্রিটিশ কলাম্বিয়া এবং আলবার্তা) আরও (কুইবেক ও অন্টারিও ক্রমে) হচ্ছে সর্বাধিক জনবহুল; একসাথে তারা দেশের জনসংখ্যার ৮৬%। অঞ্চলগুলি (উত্তরপশ্চিম অঞ্চল, নুনাভুট এবং য়ুকন) কানাডায় এক তৃতীয়াংশেরও বেশি এলাকা জুড়ে রয়েছে তবে তারা জনসংখ্যার মাত্র ০.৩%,যা জাতীয় জনসংখ্যার ঘনত্ব মূল্যকে চূড়ান্ত করে।
কানাডার জনসংখ্যা ১৮৬৭ সালে কনফেডারেশন থেকে প্রতি বছর বৃদ্ধি পেয়েছে: দেখুন বছর কানাডার জনসংখ্যার তালিকা।
নটবর নট আউট
নটবর নট আউট একটি বাংলা হাস্যরসাত্মক চলচ্চিত্র যার পরিচালক অমিত সেনগুপ্ত ও স্ক্রিপ্ট রাইটার কমলেশ্বর মুখোপাধ্যায়। ১২ নভেম্বর ২০১০ এই ছবিটি মুক্তি পায়।
কাহিনী
নটবর একজন কবি। কিন্তু তার কবিতার যথেষ্ট মূল্যায়ন না হওয়াতে সর্বদা হতাশ থাকে সে। একদিন রাত্রে তার স্বপ্নে আসেন কবি রবীন্দ্রনাথ ঠাকুর ও তাকে কিছু সময়ের জন্য কবিতা লেখার ক্ষমতা দান করেন। নটবরের প্রেমিকা মিস্টু তাকে পাত্তা দেয়না। এবার সে তার নতুন পাওয়া ক্ষমতা দিয়ে সকলকে অবাক করে দিতে থাকে এবং একটি বিজ্ঞাপনী সংস্থায় কাজ নেয়।
মারাগধ নানায়াম
মারাগধ নানায়ম  হল একটি ২০১৭ সালের ভারতীয় তামিল ভাষার ফ্যান্টাসি কমেডি ফিল্ম যেখানে এআরকে সারাভান প্রথম চলচ্চিত্র পরিচালক হিসবে আত্মপ্রকাশ করেছিলেন।
ছবিতে আধি এবং নিকি গালরানি প্রধান ভূমিকায় অভিনয় করেছেন আর আনন্দরাজ, মুনিশকান্ত, ড্যানিয়েল অ্যানি পোপ, মাইম গোপী এবং কোটা শ্রীনিবাস রাও-রা সহকারী ভূমিকায় অভিনয় করেছেন। পিভি শঙ্করের সিনেম্যাটোগ্রাফি এবং প্রসন্ন জিকে সম্পাদনা করেছিলেন এবং সঙ্গীত রচনা করেছেন ধিবু নিনান থমাস।
ছবিটি ১৬ই জুন ২০১৭ সালে তামিল এবং তেলেগু ভাষায় মুক্তি পায়, তেলেগু সংস্করণটির নাম মারাকাথামনি ।
৯০১
৯০১ গ্রেগরীয় বর্ষপঞ্জির একটি সাধারণ বছর।
আলি সালিহ আমরো
২০০৬–০৭ মৌসুমে, আমিরাতি ফুটবল ক্লাব আল ওয়াসলের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল ওয়াসলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৮ সালে, আলি সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১২ ম্যাচে ২টি গোল করেছেন।
প্রারম্ভিক জীবন
আলি সালিহ আলি সালিহ আমরো ২০০০ সালের ২২শে জানুয়ারি তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আলি সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০১৯ সালের ৩০শে আগস্ট তারিখে, ১৯ বছর, ৭ মাস ও ৮ দিন বয়সে, ডান পায়ে ফুটবল খেলায় পারদর্শী আলি ডোমিনিকান প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় ইসমাইল আল হাম্মাদির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ৪–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে আলি সর্বমোট ৮ ম্যাচে ১টি গোল করেছেন।
৯০২
৯০২ গ্রেগরীয় বর্ষপঞ্জির একটি সাধারণ বছর।
ইংরেজি এবং বিদেশী ভাষা বিশ্ববিদ্যালয়
ইংরেজি এবং বিদেশী ভাষা বিশ্ববিদ্যালয় হল ইংরেজি ও বিদেশি ভাষা শিক্ষার একটি কেন্দ্রীয় বিশ্ববিদ্যালয়। এটি তেলেঙ্গানার রাজধানী হায়দ্রাবাদে অবস্থিত।  ইহা দক্ষিণ এশিয়ার একমাত্র বিশ্ববিদ্যালয় যা কেবল মাত্র ভাষা শিক্ষার জন্য নিয়োজিত ।
এখানে ইংরেজি সহ বিভিন্ন বিদেশী ভাষা যেমন আরবি, চাইনিজ, ফ্রেন্চ, জার্মান, স্পানিশ, ইতালিয়ান, রাশিয়ান, জাপানিজ, কোরিয়ান,পারসি, তুর্কি ভাষা ও সাহিত্য ,লিঙ্গুইস্টিকস, ইন্টার ডিসিপ্লিনরি ও কালচারাল স্টাডিজ পড়ানো হয়।
হায়দ্রাবাদ ক্যম্পাস
এটি হল বিশ্ববিদ্যালয়ের মেইন ক্যাম্পাস । হায়দ্রাবাদ ক্যাম্পাস ছাড়াও এর লক্ষ্নো্ু  এবং শিলং এ এর ক্যাম্পাস অবস্থিত ।
Postgraduate courses
The postgraduate EFLU 2018 courses offered by the university include M.A in English, English Literature, Literatures in English, Comparative Literature, Linguistics, English Language Teaching, JMC, Hindi, Computational Linguistics, Arabic Language & Literature, French Language & Literature, German Language & Literature, Hispanic Language & Literature, Russian Language & Literature, PGDTE in English and PGDTA in Arabic.
হোস্টেল
বিশ্ববিদ্যালয়ের ছাত্র/ছাত্রীদের জন্য হোস্টেলের ব্যবস্থা আছে ।
চীনের বিশ্ব ঐতিহ্যবাহী স্থানসমূহের তালিকা
এটি চিনের ইউনেস্কো বিশ্ব ঐতিহ্যবাহী স্থানের একটি তালিকা। চিনে ৫০টি এমন জায়গা আছে যা বিশ্ব তালিকার নিরিখে দ্বিতীয়। চিন ১২ ডিসেম্বর ১৯৮৫ সালে বিশ্ব সাংস্কৃতিক ও প্রাকৃতিক ঐতিহ্য সুরক্ষা অধিবেশন অনুমোদন করে। এই স্থানগুলি চীনের মূল্যবান এবং সমৃদ্ধ পর্যটন ব্যবস্থার সবচেয়ে গুরুত্বপূর্ণ অংশগুলির মধ্যে রয়েছে।
অর্চিতা সাহু
অর্চিতা সাহু একজন ভারতীয় অভিনেত্রী এবং মডেল যিনি ওড়িয়া ভাষার ছবিতে কাজ করেন। তিনি বাবু আই লাভ ইউ, মু একা তোমারা, চকোলেট এবং আকাশে কি রঙ লাগিলা -এর মতো বেশ কয়েকটি জনপ্রিয় ওড়িয়া চলচ্চিত্রে শীর্ষ মহিলা চরিত্রে অভিনয় করেছেন। চলচ্চিত্রের পাশাপাশি তিনি মডেল হিসাবে সাফল্য অর্জন করেছেন। তিনি ২০১৩ সালে কলকাতায় পন্ডস ফেমিনা মিস ইন্ডিয়াতে প্রথম রানার আপ হন এবং ল্যাকমে অ্যাবসোলিউট ফেমিনা মিস আইকনিক আই বিজয়ী হয়েছিলেন। তিনি ফাইনালে মিস ট্যালেন্টেড এবং মিস স্টাইলিশ চুল এর খেতাব জিতেছিলেন।
চীনের বিশ্ব ঐতিহ্যবাহী স্থানসমূহের তালিকা
সংক্ষিপ্ত বিবরণ
চিনের ৫০টি বিশ্ব ঐতিহ্যবাহী স্থানের মধ্যে ৩৫টি সাংস্কৃতিক, ১১টি প্রাকৃতিক ও ৪টি মিশ্র তালিকাভূক্ত।
অর্চিতা সাহু
অভিনয় জগতে প্রবেশের আগে তিনি ধ্রুপদী নৃত্যশিল্পী ছিলেন। সাহু হলেন একজন প্রশিক্ষিত ওড়িশি নৃত্যশিল্পী যিনি ছয় বছর বয়সে ওড়িশি নৃত্য শিখতে শুরু করেছিলেন। তিনি অখিল ভারত মহাবিদ্যালয় থেকে ওড়িশিতে বিশারদ সম্পন্ন করেছেন।
চীনের বিশ্ব ঐতিহ্যবাহী স্থানসমূহের তালিকা
তালিকা
* = বিশ্ব সাংস্কৃতিক ঐতিহ্যবাহী স্থান † = বিশ্ব প্রাকৃতিক ঐতিহ্যবাহী স্থান *† = বিশ্ব মিশ্র (সাংস্কৃতিক ও প্রাকৃতিক) ঐতিহ্যবাহী স্থান
অর্চিতা সাহু
জীবনী
সাহুর জন্ম ভারতের ওড়িশা রাজ্যের রাজধানী ভুবনেশ্বরে। তিনি ডিএম স্কুল থেকে তাঁর উচ্চ মাধ্যমিক পর্যায় পর্যন্ত শিক্ষা এবং স্নাতক পর্যায়ে কেআইআইটি বিশ্ববিদ্যালয় থেকে বিটেক করেছেন। তিনি ওড়িশি নৃত্যশিল্পী হিসাবে জাতীয় বৃত্তি অর্জন করেছিলেন। ২০০৪ সালে, তিনি 'মিস কলিঙ্গ' মুকুট পান। চলচ্চিত্রে তাঁর অভিষেক হয় ওড়িয়া চলচ্চিত্র ও মাই লাভ -এর মাধ্যমে, যেটি ২০০৫ সালে মুক্তি পেয়েছিল। চলচ্চিত্রটি বক্স অফিসে সফল ব্যবসা করেছিল। তাঁর কৃতিত্বের মধ্যে আরো অনেক অত্যন্ত জনপ্রিয় এবং ১০০ দিনের ব্লকবাস্টার ছবি রয়েছে। তিনি এখন ওড়িয়া চলচ্চিত্র জগতের শীর্ষ অভিনেত্রী হিসাবে বিবেচিত হন। অভিনয়ের পাশাপাশি তিনি মডেলিং ও সামাজিক বিভিন্ন কর্মকান্ডেও জড়িত। তিনি সেলুলয়েড অভিনয়ের জন্য সেরা নবাগতা এবং সেরা অভিনেত্রীর পুরস্কার পেয়েছেন। সব্যসাচী মিশ্রের সাথে তাঁর জুটি বেশ সফল হয়েছে। তিনি ওড়িয়া চলচ্চিত্র জগতের একমাত্র অভিনেত্রী যিনি তিনবারের জন্য সেরা অভিনেত্রী হিসাবে ওড়িশা সরকার কর্তৃক রাজ্য চলচ্চিত্র পুরস্কার অর্জন করেছেন।   তিনি বর্তমানে "শিশুশ্রম নিরসন"-এর জন্য ইউনিসেফ ও ওড়িশা রাজ্য সরকারের রাষ্ট্রদূত।  তিনি জুনিয়র রেডক্রসের রাষ্ট্রদূতও রয়েছেন। আইপিএল-৫ এ তিনি ডেকান চার্জার্সের ব্র্যান্ড অ্যাম্বাসেডর ছিলেন।   তিনি কলকাতার ফেমিনা মিস ইন্ডিয়ার প্রথম রানার আপ। তিনি মিস ইন্ডিয়া- ২০১৩ তে ওড়িশার প্রতিনিধিত্ব করেছিলেন। তিনি ফাইনালে মিস ট্যালেন্টেড এবং মিস স্টাইলিশ চুলের খেতাব জিতেছেন। তিনি দুই বছর ভারতীয় হকি লিগের জমকালো উদ্বোধনী অনুষ্ঠান সহ আরো অনেক অনুষ্ঠানে নৃত্য পরিবেশন কিংবা অভিনয় করেছেন।তিনি দ্য লাইট: স্বামী বিবেকানন্দ ও অন্যান্য সিনেমায় অভিনয় করেছেন।
২০২১ সালের ১ মার্চ তিনি উড়ে অভিনেতা সব্যসাচী মিশ্রকে বিয়ে করেছিলেন।
বার্ট আইরনমঙ্গার
হার্বার্ট বার্ট আইরনমঙ্গার (Bert Ironmonger; জন্ম: ৭ এপ্রিল, ১৮৮২ - মৃত্যু: ৩১ মে, ১৯৭১) কুইন্সল্যান্ডের পাইন মাউন্টেন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও নিচেরসারিতে বামহাতে কার্যকরী ব্যাটিংয়ে পারদর্শিতা দেখিয়েছেন বার্ট আইরনমঙ্গার।
প্রারম্ভিক জীবন
জনৈক কৃষকের দশ সন্তানের মধ্যে তিনি সর্বকনিষ্ঠ ছিলেন। শৈশবকালে যান্ত্রিক দূর্ঘটনায় তিনি তার বামহাতের তর্জনী কেটে যায়। এ হাতেই তিনি বোলিং করেছেন।
২৭ বছর বয়সে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে বার্ট আইরনমঙ্গারের। এরপর ১৯১৪ সালে ভিক্টোরিয়ায় স্থানান্তরিত হন।
টেস্ট ক্রিকেট
বয়সের কারণে তিনি মাত্র ১৪ টেস্টে অংশগ্রহণের সুযোগ পেয়েছেন। তাস্বত্ত্বেও ১৭.৯৭ বোলিং গড়ে ৭৪ উইকেট দখল করেছেন বার্ট আইরনমঙ্গার। ঐ সময়ে তিনি বেশ কয়েকটি অসাধারণ ক্রীড়াশৈলী প্রদর্শন করেছিলেন। ১৯২৪-২৫ মৌসুমে এমসিসি দলের বিপক্ষে হ্যাট্রিক করেন। ১৯৩০-৩১ মৌসুমে মেলবোর্নে সফরকারী ওয়েস্ট ইন্ডিজের বিপক্ষে ১১/৭৯ বোলিং পরিসংখ্যান দাঁড় করান।
১৯৩১-৩২ মৌসুমে ব্রিসবেনে সফরকারী দক্ষিণ আফ্রিকার বিপক্ষে ইনিংসে ৯/৮৯ ও মেলবোর্ন টেস্টে ১১/২৪ লাভ করেন। দক্ষিণ আফ্রিকার বিপক্ষে ঐ সিরিজে তিনি ৩১ উইকেট লাভ করেছিলেন।
অর্জনসমূহ
সর্ববয়োজ্যেষ্ঠ টেস্ট ক্রিকেটার হিসেবে ৪৮ বছর ৩১২ দিন বয়সে ইনিংসে পাঁচ, ছয় ও সাত উইকেটের সন্ধান পান। এছাড়াও সর্ববয়োজ্যেষ্ঠ টেস্ট ক্রিকেটার হিসেবে ৪৯ বছর ৩১১ দিন বয়সে ইনিংসে পাঁচ উইকেট লাভের পাশাপাশি ছয় উইকেট লাভ করেছেন। ৪৯ বছর ৩১১ দিন বয়সে টেস্টে ১০ উইকেট নিয়ে নতুন রেকর্ড গড়েন।
৮৯ বছর বয়সে মেলবোর্নের সেন্ট কিল্ডায় তার দেহাবসান ঘটে। তার সম্মানার্থে সেন্ট কিল্ডার জাঙ্কশন ওভাল খেলার মাঠের দর্শক ছাউনির নামকরণ করা হয়েছে।
৯০৩
৯০৩ গ্রেগরীয় বর্ষপঞ্জির একটি সাধারণ বছর।
খলিল আহমদ কাসেমী
খলিল আহমদ কাসেমী (জন্ম: ১৫ ফেব্রুয়ারি ১৯৫৮) একজন বাংলাদেশী ইসলামি পণ্ডিত। তিনি দারুল উলুম হাটহাজারীর ৮ম মহাপরিচালক হিসেবে দায়িত্ব পালন করছেন।
প্রারম্ভিক জীবন
খলিল আহমদ কাসেমী ১৯৫৮ সালের ১৫ ফেব্রুয়ারি চট্টগ্রামের হাটহাজারী উপজেলার আলীপুর গ্রামে জন্মগ্রহণ করেন। তার পিতার নাম হাফেজ ওমর। বংশপরম্পরায় তিনি হাটহাজারী মাদ্রাসার প্রতিষ্ঠাতা মহাপরিচালক হাবিবুল্লাহ কুরাইশির নাতি। দারুল উলুম হাটহাজারীতে তার প্রাথমিক শিক্ষাজীবনের সূচনা হয়। এখানে তিনি কাফিয়া শ্রেণি সম্পন্ন করে ভারতে চলে যান। তিনি ভারতের দারুল উলুম নয়ারহাটে ১ বছর, খাদিমুল ইসলাম হাপুরে ৪ বছর, দারুল উলুম দেওবন্দে তাফসির বিভাগসহ ৫ বছর এবং খাদেমুল ইসলাম হাপুরে ইফতা সম্পন্ন করেন।
কর্মজীবন
শিক্ষাজীবন সমাপ্তির পর তিনি ভারতেই কর্মজীবনের সূচনা করেন। ২২ বছর পর দেশে ফিরে তিনি আল জামিয়াতুল ইসলামিয়া কাছেমুল উলুম চারিয়াতে যোগদান করেন। চারিয়া মাদ্রাসায় ১০ বছর শিক্ষকতা করার পর ২০২০ সালে তিনি দারুল উলুম হাটহাজারী মাদ্রাসায় যোগদান করেন। ইয়াহইয়া আলমপুরীর মৃত্যুর পর ২০২৩ সালের ৩ জুন তিনি দারুল উলুম হাটহাজারীর মহাপরিচালক মনোনীত হন।
স্পঞ্জবব স্কয়ারপ্যান্টস্‌
স্পঞ্জবব স্কয়ারপ্যান্টস্‌ (ইংরেজি: SpongeBob SquarePants) হবব একজন আমেরিকান অ্যানিমেটেড কমেডি টেলিভিশন সিরিজ সামুদ্রিক বিজ্ঞান শিক্ষাবিদ এবং অ্যানিমেটর স্টিফেন হিলেনবার্গ দ্বারা তৈরি নিকেলোডিয়ন এর জন্য। এটি বিকিনি বটমের কাল্পনিক আন্ডারওয়াটার সিটিতে শিরোনামের চরিত্র এবং তার জলজ বন্ধুদের দুঃসাহসিক ঘটনার বর্ণনা করে। পঞ্চম-দীর্ঘতম-চলমান আমেরিকান অ্যানিমেটেড সিরিজ, এর উচ্চ জনপ্রিয়তা এটিকে একটি মিডিয়া ফ্র্যাঞ্চাইজি করে তুলেছে। এটি হল সর্বোচ্চ রেট দেওয়া নিকেলোডিয়ন সিরিজ এবং প্যারামাউন্ট কনজিউমার প্রোডাক্টস-এর জন্য সবচেয়ে লাভজনক সম্পত্তি, যা ২০১৯ সালের হিসাবে $১৩ বিলিয়ন ডলারেরও বেশি মার্চেন্ডাইজিং আয় তৈরি করে। বাংলাদেশ, এটি ১৪ এপ্রিল ২০১৯ থেকে দুরন্ত টিভি এ সম্প্রচারিত হচ্ছে।
শেখ ফজলুল করিম সেলিম
শেখ ফজলুল করিম সেলিম (জন্ম: ২ ফেব্রুয়ারি ১৯৪৭) বাংলাদেশের গোপালগঞ্জ জেলার রাজনীতিবিদ যিনি গোপালগঞ্জ-২ আসনের সংসদ সদস্য। তিনি সাবেক স্বাস্থ্য ও পরিবার কল্যাণ মন্ত্রী ও বাংলাদেশ আওয়ামীলীগের স্থায়ী কমিটির সদস্য।
প্রাথমিক জীবন
১৯৪৯ সালের ২ ফেব্রুয়ারি গোপালগঞ্জ জেলার টুঙ্গিপাড়া গ্রামে জন্মগ্রহণ করেন। তার পিতার নাম শেখ নুরুল হক। তিনি খুলনার সেন্ট জোসেফ্স উচ্চ বিদ্যালয় থেকে ১৯৬৩ সালে এসএসসি ও ঢাকার টেকনিক্যাল কলেজ থেকে ১৯৬৫ সালে এইচএসসি পাস করেন। তিনি ঢাকা বিশ্ববিদ্যালয় থেকে ১৯৬৮ সাথে বিএসসি এবং একই বিশ্ববিদ্যালয় থেকে ১৯৭১ সাথে ডিপ্লোমা ইন স্ট্যাটিসটিক্স ডিগ্রি লাভ করেন।
সেলিম বাংলাদেশের প্রাক্তন রাষ্ট্রপতি শেখ মুজিবুর রহমানের ভাগ্নে এবং যুবলীগের প্রতিষ্ঠাতা সভাপতি শেখ ফজলুল হক মনি এর ছোটভাই। প্রধানমন্ত্রী শেখ হাসিনা তার মামাতো বোন। তিনিশেখ ফজলে নূর তাপসের আপন চাচা।
রাজনৈতিক জীবন
শেখ ফজলুল করিম সেলিম বাংলাদেশ আওয়ামীলীগের স্থায়ী কমিটির সদস্য। ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১০ আসন থেকে তিনি সংসদ সদস্য নির্বাচিত হন।
তিনি ১৯৮৬, ১৯৯১, ১৯৯৬, ২০০১, ২০০৮, ২০১৪ ও ২০১৮ সালে আওয়ামী লীগের মনোনয়ন নিয়ে জাতীয় সংসদের সদস্য নির্বাচিত হন। তিনি ৭ম জাতীয় সংসদের মেয়াদকালে স্বাস্থ্য ও পরিবার কল্যাণ মন্ত্রী হিসাবে দায়িত্ব পালন করেছেন। বর্তমানে তিনি স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সভাপতি হিসাবে দায়িত্ব পালন করছেন। তিনি বাংলাদেশ আওয়ামীলীগের প্রেসিডিয়াম সদস্য।
জাকিয়া সুলতানা
জাকিয়া সুলতানা (জন্ম: ১৯৬৮) বাংলাদেশ সিভিল সার্ভিসের একজন কর্মকর্তা। তিনি সচিব হিসেবে বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান পদে দায়িত্ব পালন করেছেন। বর্তমানে তিনি শিল্প মন্ত্রণালয়ের সচিব হিসেবে দায়িত্ব পালন করছেন।
প্রাথমিক জীবন
জাকিয়া ১৯৬৮ সালে নাটোর জেলার সিংড়া উপজেলায় জন্মগ্রহণ করেন। তার বাবা খন্দকার আফজাল আলি ও মা আনোয়ারা বেগম। তিনি ঢাকা বিশ্ববিদ্যালয়ের তৎকালীন ইনস্টিটিউট অব পোস্ট গ্রাজুয়েট মেডিকেল রিসার্চ (আইপিজিএমআর) থেকে শরীরবিদ্যায় ১৯৮৯ সালে বিএসসি এবং ১৯৯১ সালে এমএসসি ডিগ্রি লাভ করেন। তিনি অস্ট্রেলিয়ার ভিক্টোরিয়া বিশ্ববিদ্যালয় থেকে ২০০৭ সালে পরিবেশ ব্যবস্থাপনায় এমএস ডিগ্রি অর্জন করেন। এছাড়া দেশ ও বিদেশে তিনি বিভিন্ন প্রশিক্ষণ লাভ করেছেন।
কর্মজীবন
জাকিয়া সুলতানা বাংলাদেশ সিভিল সার্ভিসের ১০ম ব্যাচের প্রশাসন ক্যাডারের একজন কর্মকর্তা হিসেবে ১৯৯১ সালে সরকারি চাকরিতে যোগ দেন। তিনি মাঠ প্রশাসনে বিভিন্ন পদে কর্মরত ছিলেন। এছাড়াও তিনি নারী ও শিশু বিষয়ক মন্ত্রণালয়, স্থানীয় সরকার মন্ত্রণালয়, পল্লী উন্নয়ন ও সমবায় মন্ত্রণালয়, পরিবেশ ও বন মন্ত্রণালয়, অর্থ মন্ত্রণালয় এবং স্বাস্থ্য ও পরিবার কল্যাণ মন্ত্রণালয়ে বিভিন্ন দায়িত্ব পালন করেছেন।
জাকিয়া বাংলাদেশ শিল্প কারিগরি সহায়তা কেন্দ্র, বারডেম, পল্লী সঞ্চয় ব্যাংক এবং সাধারণ বীমা কর্পোরেশন প্রভৃতি প্রতিষ্ঠানের পরিচালনা পর্ষদের সদস্য ছিলেন। তিনি সচিব হিসেবে বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান পদে দায়িত্ব পালন করেছেন। বর্তমানে তিনি শিল্প মন্ত্রণালয়ের সচিব হিসেবে দায়িত্ব পালন করছেন।
৯নং ওয়ার্ড, সিলেট সিটি কর্পোরেশন
৯নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ৯নং ওয়ার্ডের আয়তন ১ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ৯নং ওয়ার্ডের জনসংখ্যা ২৭,৪৭৫ জন। এর মধ্যে পুরুষ ১৪,৭২৪ জন এবং মহিলা ১২,৭৫১ জন। মোট পরিবার ৫,১৫৯টি।
শিক্ষা
২০১১ সালের আদমশুমারি অনুযায়ী ৯নং ওয়ার্ডের উপজেলার সাক্ষরতার হার ৬৭.৭%।
মরিস লেল্যান্ড
মরিস লেল্যান্ড (Maurice Leyland; জন্ম: ২০ জুলাই, ১৯০০ - মৃত্যু: ১ জানুয়ারি, ১৯৬৭) ইয়র্কশায়ারের হ্যারোগেট এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩৮ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেছেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, বামহাতে স্পিন বোলিংয়ে পারদর্শীতা দেখিয়েছেন তিনি।
১৯২০ থেকে ১৯৪৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের পক্ষে খেলেছেন। এ সময়ে তিনি ধারাবাহিকভাবে সতেরোবার সহস্রাধিক রানের মাইলফলক স্পর্শ করেছিলেন। দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯২৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন।
সমগ্র খেলোয়াড়ী জীবনে ৪১টি টেস্টে অংশগ্রহণের সুযোগ পেয়েছেন মরিস লেল্যান্ড। ১১ আগস্ট, ১৯২৮ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার।
হ্যারোগেটে জন্মগ্রহণকারী মরিস লেল্যান্ড এক ক্রিকেট পরিবার থেকে এসেছেন। স্থানীয় পর্যায়ে ক্রিকেট খেলার পর ১৯২০ সালে ইয়র্কশায়ারের পক্ষে অভিষেক ঘটে তার। পরবর্তী দুই মৌসুমে বিরামহীনভাবে খেলতে থাকেন। পরিসংখ্যানগতভাবে সফলতা না পেলেও ক্লাব কর্তৃপক্ষের সুনজরে ছিলেন। ১৯২৩ সাল থেকে দলের নিয়মিত সদস্যের মর্যাদা লাভ করেন। পরবর্তী মৌসুমগুলো স্থিরতা আনয়ণে ইংল্যান্ড দলে অংশগ্রহণের সুযোগ পান। ১৯২৩ সালে ওয়েস্ট ইন্ডিজের বিপক্ষে খেলার সুযোগ লাভে সক্ষম হন। ১৯২৮-২৯ মৌসুমের শীতকালে বিতর্কিত সিদ্ধান্তে জনপ্রিয় ব্যাটসম্যান ফ্রাঙ্ক ওলি’র স্থলাভিষিক্ত হন তিনি। সিরিজের একমাত্র টেস্টে অংশ নিয়ে মনোরম সেঞ্চুরি করেন। জাতীয় দলে ১৯৩০ সাল পর্যন্ত খেলতে থাকেন। পরবর্তী দুই মৌসুমে দূর্বল ক্রীড়াশৈলী প্রদর্শনের কারণে তার অন্তর্ভুক্তির বিষয়ে প্রশ্নের উদয় ঘটে। আগস্ট, ১৯৩২ সালে সহস্রাধিক রান তুলে ১৯৩২-৩৩ মৌসুমে অস্ট্রেলিয়া সফরে দলের সদস্যের স্থান নিশ্চিত করেন।
ঐ সিরিজে অত্যন্ত চাপের মুখে থেকেও মরিস লেল্যান্ড বেশ কয়েকবার বড় ধরনের রান সংগ্রহ করেছিলেন। ১৯৩৪ সালে অস্ট্রেলিয়া দল ইংল্যান্ড সফরে আসলে তিনি দলের শীর্ষস্থানীয় ব্যাটসম্যানের ভূমিকায় অবতীর্ণ হয়েছিলেন। ১৯৩৮ সাল পর্যন্ত দলের স্থান দখল করে রেখেছিলেন। কিন্তু, ১৯৩৮ সালে অস্ট্রেলিয়া দল ইংল্যান্ডে আসলে আরেক তরুণ ব্যাটসম্যানের কাছে স্থানচ্যূত হন তিনি। সিরিজের চূড়ান্ত টেস্টে তাকে আবারো দলে ফিরিয়ে আনা হয়। শেষ খেলায় তিনি ব্যক্তিগত সর্বোচ্চ ১৮৭ রানের টেস্ট ইনিংস খেলেন।
দ্বিতীয় বিশ্বযুদ্ধে সামরিকবাহিনীতে যোগ দেন। যুদ্ধ শেষে ইয়র্কশায়ার দলে এক মৌসুম খেলেন। এরপর প্রথম-শ্রেণীর ক্রিকেট থেকে চূড়ান্ত অবসরের ঘোষণা দেন।
ক্রিকেট থেকে অবসর গ্রহণের পর ইয়র্কশায়ারের সাথে নিয়মিত যোগাযোগ রক্ষা করেন। ১৯৫০ থেকে ১৯৬৩ সাল পর্যন্ত কাউন্টি দলটির কোচের দায়িত্বে ছিলেন। ১৯৬৭ সালে দেহাবসান ঘটে তার।
কৌশলগতভাবে সেরা ব্যাটসম্যান না হলেও মরিস লেল্যান্ড অত্যন্ত চাপের মাঝেও ব্যাটিংকর্ম চালিয়ে যেতে সক্ষমতা দেখান। অত্যন্ত কঠিন পরিস্থিতিতেও সেরা দল ও বোলারদের বিপক্ষে তিনি অধিক কার্যকরী ছিলেন। প্রথম-শ্রেণীর ক্রিকেটের তুলনায় তার টেস্ট ব্যাটিং গড়ের রেকর্ড অধিকতর শ্রেয় ছিল। অস্ট্রেলিয়ার বিপক্ষে তার এ গড় আরও উচ্চ পর্যায়ের ছিল। টেস্টের বাইরে বল হাতেও ক্ষাণিকটা সফলতা পেয়েছেন। ইয়র্কশায়ারে স্পিন বোলারদের তুলনায় তার বোলিংয়ের কার্যকারিতা দেখা না গেলেও তিনি নিঃসন্দেহে সেরা বোলার হতে পারতেন। প্রথমদিকের বামহাতি রিস্ট-স্পিন বোলারদের অন্যতম সেরা ছিলেন তিনি। ‘চায়নাম্যান’ নামীয় বল ডেলিভারীর আবিষ্কর্তা ছিলেন তিনি। দলীয় সঙ্গী ও দর্শকদের কাছে অত্যন্ত জনপ্রিয়তা লাভ করেন তিনি। মানবতাবাদী হিসেবেও মরিস লেল্যান্ডের সুনাম ছিল। তাকে ঘিরে অনেকগুলো চটকদার গল্প প্রচলিত রয়েছে।
শৈশবকাল
হ্যারোগেট এলাকার বিল্টনে মার্সি (বিবাহ-পূর্ব: ল্যাম্বার্ট) ও এডওয়ার্ড (টেড) লেল্যান্ড দম্পতির সন্তানরূপে মরিস লেল্যান্ডের জন্ম। জন্মকালীন ‘মোরিস লেল্যান্ড’ নামে নিবন্ধন করা হলেও সচরাচর ‘মরিস’ নামেই তাকে ডাকা হতো। তার বাবা পাথরের কারুশিল্পী ছিলেন ও ল্যাঙ্কাশায়ারের মুরসাইডে সম্মানিত পেশাদার ক্রিকেটার ছিলেন। এছাড়াও, লেল্যান্ড সিনিয়র মুরসাইডের মাঠ কর্মকর্তার দায়িত্ব পালন করে গেছেন। শেষের বছরগুলোয়ও হ্যারোগেট, হেডিংলি ক্রিকেট গ্রাউন্ড ও এজবাস্টনে এ দায়িত্বে ছিলেন। ১৯১২ সালে মরিস লেল্যান্ড পিতার সাথে মুরসাইড দলে যোগ দেন। চৌদ্দ বছর বয়সে ল্যাঙ্কাশায়ার লীগে যোগ দেন ও সেখান থেকেই স্নাতক ডিগ্রী সম্পন্ন করেন। প্রথম বিশ্বযুদ্ধে সামরিকবাহিনীতে যোগদান করেন। ১৯১৮ থেকে ১৯২০ সময়কালে হ্যারোগেটে পেশাদার ক্রিকেটার হিসেবে খেলেন।  সেখানকার ইয়র্কশায়ার কাউন্সিলে অংশ নেন ও ইয়র্কশায়ারের দ্বিতীয় একাদশে খেলেন। সেখানে তিনি নিয়মিতভাবে বোলিং করতেন। এক পর্যায়ে প্রথম একাদশে খেলার সুযোগ লাভ করেন। তবে, প্রথম মৌসুমে দলে তাকে অনিয়মিতভাবে অংশগ্রহণের সুযোগ দেয়া হয়। এ সময়কালে ক্রিকেটের পাশাপাশি হ্যারোগেটের পক্ষে ফুটবল খেলায়ও তার অংশগ্রহণ ছিল।
১৯২০-এর দশকের শুরুতে ইয়র্কশায়ার কর্তৃপক্ষ প্রথম বিশ্বযুদ্ধের কারণে খেলোয়াড়ী জীবন শেষ হয়ে যাওয়া খেলোয়াড়দের পরিবর্তে নতুন খেলোয়াড়ের সন্ধান করছিলো। ১৯২০ সালের শেষদিকে ইয়র্কশায়ারের পক্ষে প্রথম-শ্রেণীর ক্রিকেট অভিষেক পর্ব সম্পন্ন হয় তার। ঐ গ্রীষ্মে তিনি বেশ কয়েকবার দ্বিতীয় একাদশে অংশগ্রহণ করেছিলেন। এসেক্সের বিপক্ষে একবার খেলেন। একমাত্র ইনিংসটিতে দশ রান তুলতে সক্ষম হন। এটিই ঐ বছরে তার একমাত্র খেলায় অংশগ্রহণ ছিল। ইতোঃপূর্বে তিনি আর কখনও কাউন্টি চ্যাম্পিয়নশীপের খেলায় অংশগ্রহণের সুযোগ পাননি। পরের বছর মরিস লেল্যান্ড প্রথম একাদশের পক্ষে পাঁচ খেলায় অংশ নেন। তন্মধ্যে, লিচেস্টারশায়ারের বিপক্ষে অপরাজিত ৫২ রানের ইনিংস ছিল তার। ঐ মৌসুমে ১৯-এর বেশি গড়ে রান তুলেছিলেন। ১৯২২ মৌসুমের দ্বিতীয়ার্ধ্বে তিনি আরও নিয়মিতভাবে খেলায় অংশ নেন ও নরম্যান কিলনারের স্থলাভিষিক্ত হন। ব্যাটিংয়ের পরিসংখ্যান তেমন কিছু না হলেও উইজডেন ক্রিকেটার্স অ্যালমেনাকে ইয়র্কশায়ারের মৌসুমের সার-সংক্ষেপে তাকে আক্রমণধর্মীয় উদীয়মান ব্যাটসম্যান ও চমৎকার ফিল্ডার হিসেবে তুলে ধরে। ১৪ খেলার মধ্যে সর্বোচ্চ করেছিলেন ২৯ রান। তাসত্ত্বেও কাউন্টি ক্যাপ লাভ করেন। ইয়র্কশায়ারের সমালোচকেরাও তাকে বেশ সম্ভাবনাময়রূপে আখ্যায়িত করে।
কাউন্টি ক্রিকেটে প্রতিষ্ঠা লাভ
১৯২৩ মৌসুমে নিয়মিতভাবে মরিস লেল্যান্ড দলে খেলতে থাকেন। প্রথম-শ্রেণীর ক্রিকেটে প্রথমবারের মতো সহস্রাধিক রানের মাইলফলক স্পর্শ করতে সক্ষম হন। ১৯২৩ থেকে ১৯৩৯ সালে বিশ্বযুদ্ধ শুরু হবার মধ্যকালীন সতেরো মৌসুমের প্রত্যেকটিতেই সহস্রাধিক রান তুলেছিলেন। ১৯২৩ সালে সাতটি অর্ধ-শতকের ইনিংস খেলেন ও ২৭.৮৯ গড়ে রান তুলেন। উইজডেন মন্তব্য করে যে, তিনি শীর্ষস্থানীয় বামহাতি ব্যাটসম্যান হবেন ও তার ভবিষ্যৎ সম্ভাবনা অতি উজ্জ্বল। অ্যান্থনি উডহাউজ তার ইয়র্কশায়ার কাউন্টি ক্রিকেট ক্লাবের ইতিহাস গ্রন্থে লিখেছেন যে, মরিস লেল্যান্ড ব্যাটিংসমৃদ্ধ সফলতম দলের অংশ হিসেবে মূল্যবান অভিজ্ঞতা লাভের সুযোগ পেয়েছেন। ১৯২২ থেকে ১৯২৫ সময়কালে ইয়র্কশায়ার দল উপর্যুপরী চার মৌসুমে কাউন্টি চ্যাম্পিয়নশীপের শিরোপা জয়ে সক্ষমতা দেখিয়েছিল। লেল্যান্ডের খেলোয়াড়ী জীবন সম্পর্কে উইজডেন মন্তব্য করে যে, সন্দেহাতীতভাবে দলটি ইয়র্কশায়ারের ইতিহাসের অন্যতম শক্তিশালী দল ছিল। কখনোবা দলটি অপ্রতিদ্বন্দ্বিতামূলক ও আগ্রাসীধর্মী খেলা উপহার দিয়েছে। এ ধরনের পরিবেশ তরুণ ক্রিকেটারদের জন্য আদর্শস্থানীয় ও মানিয়ে নেয়া, টিকে থাকা বেশ কঠিন। তবে, লেল্যান্ড এ ধরনের শৃঙ্খলার সাথে নিজেকে বেশ মানিয়ে নিয়েছিলেন। ফলে, তিনি কখনো নিজের হাসিমাখা মুখ থেকে চলে আসেননি।
১৯২৪ মৌসুমের শুরুতে মরিস লেল্যান্ডকে টাইমস কর্তৃপক্ষ ইংল্যান্ডের অন্যতম সেরা তরুণ পেশাদার ব্যাটসম্যান হিসেবে আখ্যায়িত করে। সংবাদপত্রটির ক্রিকেট প্রতিনিধির অভিমত, ইয়র্কশায়ার কর্তৃপক্ষ মরিস লেল্যান্ডকে পূর্ণাঙ্গ আশাবাদী ও তিনি নিজেকে প্রথমসারির বামহাতি ব্যাটসম্যান হিসেবে গড়ে তুলেছেন। ঐ মৌসুমে তিনি আরও নিজের উত্তরণ ঘটান। ৩০.৭০ গড়ে ১,২৫৯ রান তুলেছিলেন। আগস্টে প্রথম-শ্রেণীর ক্রিকেটে প্রথমবারের মতো সেঞ্চুরি করেন। ল্যাঙ্কাশায়ারের বিপক্ষে ড্র হওয়া খেলায় অপরাজিত ১৩৩ রানের ইনিংস খেলেন। ১৯২৫ সালে ৪০.৩০ গড়ে ১,৫৭২ রান তুলে নিজেকে আরও এগিয়ে নিয়ে যান। উইজডেন মন্তব্য করে যে, মরিস লেল্যান্ড পূর্বেকার মৌসুমের তুলনায় নিজেকে আরও ব্যাপকভাবে সমৃদ্ধির দ্বারপ্রান্তে এগিয়ে নিয়ে যেতে সচেষ্ট হচ্ছেন। যদি সবকিছু ঠিক থাকে তাহলে নিঃসন্দেহে নিজেকে আরও উঁচুতে নিয়ে যাবেন। ১৯২৬ মৌসুম শেষে ৩৯.০২ গড়ে ১,৫৬১ রান সংগ্রহ করেছিলেন। তন্মধ্যে, পাঁচটি সেঞ্চুরি করেছিলেন তিনি। ইয়র্কশায়ার দলের অন্যতম বিশ্বস্ত ব্যাটসম্যান হিসেবে নিজেকে প্রতিষ্ঠিত করেন তিনি।
উইলফ্রেড রোডসের পদাঙ্ক অনুসরণ করে ১৯২০-এর দশকে বেশ কয়েকজন ইয়র্কশায়ারীয় ক্রিকেটার ইংরেজ শীত মৌসুমে পাতিয়ালার মহারাজার আমন্ত্রণে ভারতে প্রশিক্ষণ প্রদানের উদ্দেশ্যে গমন করেছিলেন। ১৯২৬-২৭ মৌসুমের শীতকালে সতীর্থ ইয়র্কশায়ারের উইকেট-রক্ষক আর্থার ডলফিনকে সাথে নিয়ে প্রশিক্ষণ প্রদান করেন। একই শীত মৌসুমে মেরিলেবোন ক্রিকেট ক্লাব (এমসিসি) ভারত গমন করে। সফরকারী দলে খেলার জন্যে মনোনীত না হলেও উভয়েই এমসিসির পক্ষে বেশ কয়েকটি খেলায় অংশ নিয়ে গুরুত্বপূর্ণ ভূমিকা রাখেন। ১৯২৭ মৌসুমে লেল্যান্ড ৪১.৬৬ গড়ে ১,৬২৫ রান তুলেন। তন্মধ্যে, মিডলসেক্সের বিপক্ষে প্রথম দ্বি-শতক রানের ইনিংস খেলেছিলেন। উইজডেন মন্তব্য করে যে, যতোটা ভাবা হয়েছিল, ঠিক ততোটা নির্ভরযোগ্য ব্যাটসম্যান তিনি নন। তবে, ব্যাট হাতে বিনোদনধর্মী খেলা উপহার দিয়েছিলেন। আগস্টে ইংল্যান্ডের সদস্যরূপে টেস্ট খেলায় অংশগ্রহণের লক্ষ্যে গ্রহণযোগ্য খেলোয়াড়দের অন্যতম হিসেবে প্রস্তুতিমূলক খেলার আয়োজন করা হয়েছিল। ইংল্যান্ড দলের বিপক্ষে বাদ-বাকী একাদশের সদস্যরূপে ১০২ রানের ইনিংস খেলেন। ১৯২৭-২৮ মৌসুমের শীতকালে আবারও পাতিয়ালার মহারাজার আমন্ত্রণে ভারত গমন করে প্রশিক্ষণ প্রদান করেন।
ভারত থেকে ফিরে আসার অল্প কিছুদিন পরই ২৯ মার্চ, ১৯২৮ তারিখে হ্যারোগেটে কনস্ট্যান্স (কোনি) রাসেলের সাথে পরিণয়সূত্রে আবদ্ধ হন। পরবর্তী বছরগুলোয় হ্যারোগেটে ইয়র্কশায়ারের খেলাগুলোয় হার্বার্ট সাটক্লিফের সন্তানদেরকে তাদের নিজ মাতার ন্যায় দেখাশোনা করতেন। সাটক্লিফের কন্যা পরবর্তীকালে কোনিকে কঠোর ও খিটখিটে মেজাজের অধিকারীরূপে আখ্যায়িত করে। একমাত্র ব্যক্তি হিসেবে তাকেসহ স্বীয় ভ্রাতাকে নিয়ন্ত্রণে রাখতেন। তার ভাইয়ের বক্তব্য: আমিতো ভয়ে মারাই যেতাম।
টেস্ট অভিষেক ও অস্ট্রেলিয়া গমন
লেল্যান্ডের ন্যায় ইয়র্কশায়ারের বোলার হিসেবে রয় কিলনার ১৯২৭-২৮ মৌসুমে ভারতে প্রশিক্ষণ প্রদান করেছিলেন। তবে, এ পর্যায়ে তিনি জ্বরে আক্রান্ত হন ও ইংল্যান্ডে ফেরার অল্প কিছুদিন পরই মৃত্যুমূখে পতিত হন। দূর্বল বোলিং আক্রমণ, আঘাত ও দূর্বল বোলিংশৈলীতে আক্রান্ত ইয়র্কশায়ার দল ১৯২৮ সালে মরিস লেল্যান্ডকে মাঝে-মধ্যে বোলিং করার জন্য চাপ প্রয়োগ করতে থাকে। ঐ সময় বল হাতে নিয়ে ইয়র্কশায়ারকে খুব কমই সহায়তা করতে পেরেছিলেন তিনি। দলে তখন রয় কিলনার ও উইলফ্রেড রোডসের ন্যায় দুজন স্লো লেফট-আর্ম স্পিনারের উপস্থিতি ছিল। ফলে লেল্যান্ড খুব কমই সুযোগ পেতেন। পূর্ববর্তী মৌসুমে প্রথম-শ্রেণীর ক্রিকেটে ৫০ ওভারও বোলিং করেননি তিনি ও চারটির বেশি উইকেটও পাননি। তবে, ১৯২৮ সালে পাঁচ শতাধিক ওভার বোলিং করতে হয় তাকে ও ৩৪.২০ বোলিং গড়ে ৩৫ উইকেট দখল করেছিলেন মরিস লেল্যান্ড। ঐ পর্যায়ে ইয়র্কশায়ার কর্তৃপক্ষ নতুনভাবে চিন্তা-ভাবনা শুরু করেন। রয় কিলনারের বোলিং চাপ কমাতে কিংবা দলের বয়োজ্যেষ্ঠ স্পিনার উইলফ্রেড রোডসের জায়গাটিতে তাকে সম্ভাব্য উত্তরাধিকারী হিসেবে রাখা যেতে পারে। এছাড়াও, ব্যাট হাতে মরিস লেল্যান্ড তার সর্বাপেক্ষা কার্যকরী মৌসুম অতিবাহিত করেন। ৫৪.০৩ গড়ে ১,৭৮৩ রান তুলেন তিনি। আরও একটি দ্বি-শতক রানের ইনিংস খেলেন। মৌসুম শেষে উইজডেন মন্তব্য করে যে, লেল্যান্ড দলের মন্দাবস্থায় প্রতিরক্ষার্থে এগিয়ে এসেছেন ও দলের প্রয়োজনে দ্রুতলয়ে রান তুলেছেন। সাধারণভাবে দেখা যায় যে, তার ক্রীড়াশৈলী আক্রমণধর্মী ও দর্শনীয় ব্যাটিংয়ে অধিকার ধারণ করে আছে।